CELEX: 62018TN0374
Language: hu
Date: 2018-06-19 00:00:00
Title: T-374/18. sz. ügy: 2018. június 19-én benyújtott kereset – Labiri kontra EGSZB

201807270042024672018/C 285/553742018TC28520180813HU01HUINFO_JUDICIAL20180619383922T-374/18. sz. ügy: 2018. június 19-én benyújtott kereset – Labiri kontra EGSZB
 ---documentbreak--- C2852018HU3820120180619HU00553823922018. június 19-én benyújtott kereset – Labiri kontra EGSZB
   (T-374/18. sz. ügy)2018/C 285/55Az eljárás nyelve: francia
      Felek
   
   
      Felperes: Vassiliki Labiri (Brüsszel, Belgium) (képviselő: J.-N. Louis ügyvéd)
   
      Alperes: Európai Gazdasági és Szociális Bizottság
   
      Kérelmek
   
   A felperes azt kéri, hogy a Törvényszék:
   
            —
         
         
            pervezető intézkedések keretében hívja fel az alperest az EGSZB főtitkára által hozott 2016. március 30-i határozat benyújtására, amely határozatban az úgy döntött, hogy a felperes egységvezetőjével szembeni egyetlen vád sem megalapozott;
         
      
            —
         
         
            a következőképpen határozzon:
            
                     —
                  
                  
                     semmisítse meg az EGSZB főtitkára által hozott 2016. március 30-i határozatot, amely megállapította, hogy a felperes egységvezetőjével szembeni egyetlen vád sem megalapozott, és a 2007. december 14-i segítségnyújtás iránti kérelmét/panaszát további intézkedés nélkül irattárba helyezte;
                  
               
                     —
                  
                  
                     az EGSZB-t kötelezze a költségek viselésére.
                  
               
      
      Jogalapok és fontosabb érvek
   
   Keresete alátámasztása érdekében a felperes három jogalapra hivatkozik.
   
            1.
         
         
            Az első, az Európai Unió tisztviselőinek személyzeti szabályzata (a továbbiakban: személyzeti szabályzat) 25. cikke (2) bekezdéséből eredő indokolási kötelezettség megsértésére, valamint az Európai Gazdasági és Szociális Bizottság és a Régiók Bizottsága közötti 2007. december 17-i adminisztratív együttműködési megállapodásból eredő együttműködési elvek megsértésére alapított jogalap.
         
      
            2.
         
         
            A második, a személyzeti szabályzat 24. cikke (1) bekezdésének és az Európai Unió Alapjogi Chartája mindenkit megillető megfelelő ügyintézéshez való jogot kimondó 41. cikkének megsértésére alapított jogalap. Konkrétan a megtámadott határozatot a felperes meghallgatáshoz való joga és védelemhez való joga megsértésével hozták meg.
         
      
            3.
         
         
            A harmadik, az EGSZB által az intézkedés nélkül irattárba helyező határozat elfogadásával elkövetett nyilvánvaló értékelési hibára alapított jogalap, amely határozat jogellenesen hivatkozott a Közszolgálati Törvényszék előtti ügyben kötött egyezségre, valamint az igazgatási vizsgálat következtetéseire, amely sosem vizsgálta, hogy a felperes panaszának tárgyát képező tények objektíve lelki zaklatást valósíthattak-e meg.